શ્રીલંકા આ મેદાન પર પોતાની પ્રથમ મેચ રમશે. ધર્મશાલાના ક્રિકેટ સ્ટેડિયમમાં ભારતીય ટીમના પ્રદર્શનની વાત કરવામાં આવે તો ટીમ અહીં ત્રણ વન ડે રમી છે, જેમાં ઈંગ્લેન્ડ સામે ૨૩ જાન્યુઆરી ૨૦૧૩ના રોજ સાત વિકેટે પરાજયનો સામનો કરવો પડ્યો હતો, પરંતુ ટીમ ઇન્ડિયાએ ૧૭ ઓક્ટોબર, ૨૦૧૪ના રોજ વિરાટ કોહલીની શાનદાર સદીની મદદથી વિન્ડીઝને ૫૯ રને હરાવી દીધું હતું. ૧૬ ઓક્ટોબર ૨૦૧૬ના રોજ ન્યૂઝીલેન્ડ સામે રમાયેલી વન ડે મેચમાં હાર્દિક પંડ્યાની શાનદાર બોલિંગની મદદથી ભારતે આસાન જીત હાંસલ કરી હતી.